|  |  |
| --- | --- |
|  | **ПУ „ПАИСИЙ ХИЛЕНДАРСКИ”–ЮРИДИЧЕСКИ ФАКУЛТЕТ** |

**Конспект за провеждане на изпит по**

**Данъчно право**

**I. Обща информация**

|  |  |
| --- | --- |
| Специалност | Право |
| Форма на обучение | Редовна и задочна |
| Вид на дисциплината | Задължителна |
| Водещ преподавател | Доц.д-р Красимир Мутафов |
| Продължителност на учебния курс | Един семестър |
| Аудиторна заетост | Лекции и упражнения |
| Оценяване по време на учебния курс (текущо оценяване)\* | Да |
| Наличие на условия за допускане до изпит на редовната изпитна сесия\*\* | Да |
| Брой часове за самостоятелна подготовка | 105 редовно обучение и 135 задочно обучение |

**II. Тематично съдържание на учебния курс**

**ОБЩА ЧАСТ**

**1.**Обща характеристика на данъчното право. Предмет и метод на правно регулиране. Разграничение и съотношение между данъчното право и другите правни отрасли.

**2.** Източници на данъчното право. Обща характеристика. Видове източници. Съдебната практика като източник на данъчното право.

**3.** Понятие и правна характеристика на данъците. Принципи на данъчното облагане. Сравнение с други държавни вземания. Видове данъци. Данъчна политика. Данъчна политика на Европейския съюз в сферата на данъците.

**4.** Данъчни правни норми. Същност, структура и видове. Действие на данъчните правни норми по време, място и по отношение на лицата. Тълкуване на данъчните правни норми. Попълване на непълноти в данъчните закони.

**5.** Данъчни правоотношения. Обща характеристика. Структура и същност. Видове данъчни правоотношения. Юридически факти и фактически състави.

**6.** Субекти на данъчните правни отношения. Данъчна правосубектност. Субекти на данъчните задължения. Видове субекти. Основни права и задължения на данъчните субекти.

**7.** Основни понятия в данъчното право. Данъчен субект. Данъчно задължено лице. Обект на облагане. Облагаема основа, данъчно събитие. Данъчна ставка. Данъчни привилегии.

**8.** Приходна администрация. Структура, органи, компетентност и правомощия на органите по приходите. Актове издавани от органите по приходите.

**9.** Регистрация на данъчните субекти. Правно значение на регистрацията. Видове данъчна регистрация. Процедура по извършване на данъчна регистрация. Административно обслужване. Обмен на информация в сферата на данъчното облагане.

**10.** Усложнения в развитието на данъчните правоотношения във връзка със субектите им. Представителство. Правоприемство. Прехвърляне на данъчни задължения. Отговорност за чужд данъчен дълг. Солидарна отговорност на данъчно задължените лица. Други усложнения.

**11.** Усложнения в развитието на данъчните правоотношения във връзка с обекта. Изменение на фактическия състав. Заобикаляне на данъчния закон. Сделки между свързани лица. Симулация. Други усложнения.

**12.** Данъчни задължения. Модалитети при данъчните задължения. Изпълнение на задълженията. Видове изпълнение.

**13.** Доброволно изпълнение на данъчните задължения. Разсрочване и отсрочване на данъчните задължения. Производство по разсрочване и отсрочване.

**14.** Гаранции при изпълнение на данъчните задължения. Обезпечителни мерки. Привилегии.

**15.** Производство по налагане на обезпечителни мерки. Органи, компетентност и правомощия. Акт за налагане на обезпечителни мерки. Правна защита срещу налагането на обезпечителни мерки.

**16.** Данъчен процес. Обща характеристика. Източници. Принципи на данъчния процес. Участници, субекти и страни в процеса. Видове производства.

**17**.Данъчни декларации, видове. Задължение за подаване на данъчни декларации. Правомощия на органите по приходите във връзка с подаването на данъчни декларации. Корекции.

**18.** Данъчен контрол. Обща характеристика, същност и значение. Органи, компетентност и правомощия. Данъчни ревизии и проверки. Доказателства и доказателствени средства.

**19.** Ревизионни актове, обща характеристика, издаване, връчване. Условия за действителност.

**20.** Обжалване на ревизионните актове по административен ред.Правомощия на административният орган.

**21.** Обжалване на ревизионните актове по съдебен ред. Касационно обжалване.

**22.** Отмяна на влезли в сила решения по данъчни дела. Изменение на ревизионните актове.

**23.** Принудително изпълнение на данъчните задължения. Предпоставки за предприемане на действия по принудително изпълнение. Предмет и способи на принудителното изпълнение.

**24.** Производство по принудително изпълнение. Актове издавани от публичния изпълнител. Правна защита срещу принудителното изпълнение.

**25.** Прихващане и възстановяване на задължение за данъци и задължителни осигурителни вноски. Погасителна давност.

**26.**Данъчни нарушения и наказания.Реализиране на административнонаказателната отговорност, особености. Принудителни административни мерки.

**СПЕЦИАЛНА ЧАСТ**

**27.** Правен режимна корпоративното подоходно облагане. Обща характеристика. Субекти и данъчно задължени лица. Обекти на облагане. Териториален обхват.

**28.** Данъчна основа**.** Правила за определяне на данъчната печалба и данъчната загуба.Пренасяне на данъчната загуба. Данъчна ставка.

**39.** Деклариране ивнасяне на корпоративния данък.Авансови вноски.Срокове за внасяне. Данъчни облекчения. Преотстъпване на данъка.

**30.** Данък удържан при източника на дохода по реда на Закона за корпоративното подоходно облагане. Обща характеристика. Обекти на облагане. Данъчна основа. Данъчно задължени лица. Деклариране и внасяне на данъка.

**31.** Данък върху разходите по реда на Закона за корпоративното подоходно облагане. Обща характеристика. Обект на облагане. Данъчна основа. Деклариране и внасяне на данъка.

**32.** Алтернативни данъци по реда на Закона за корпоративното подоходно облагане. Обща характеристика. Видове. Обекти на облагане. Данъчно задължени лица. Ред за определяне на данъчната основа. Деклариране и внасяне на алтернативните данъци по реда на ЗКПО.

**33.** Правен режим на данъците върху доходите на физическите лица. Обща характеристика. Данъчно задължени лица. Обект на облагане. Облагаеми и необлагаеми доходи.

**34.** Определяне на данъчната основа за доходи от трудови правоотношения, доходи от стопанска дейност като едноличен търговец, доходи от друга стопанска дейност, доходи от наем или от друго възмездно предоставяне за ползване на права или имущество, доходи от прехвърляне на права или имущество.

**35**.Местни данъци-обща характеристика, определяне. Правомощия на общинските съвети и на служителите на общинската администрация във връзка с определянето на местните данъци.

**36.** Правен режим на данъка върху недвижимите имоти и данъка върху наследствата. Обща характеристика. Субекти. Обекти на облагане и данъчна оценка. Деклариране. Внасяне на данъка.

**37.** Правен режим на данъка при придобиване наимущества по дарение и по възмезден начин. Обща характеристика. Субекти. Обект на облагане. Деклариране. Размер на данъка. Освобождаване. Внасяне на данъка.

**38.** Правен режим на данъка върху превозните средства. Обща характеристика. Субекти. Обект на облагане. Деклариране. Освобождаване. Туристически данък.

**39.** Патентен данък. Обща характеристика. Субекти. Обект на облагане. Деклариране. Внасяне. Преминаване от облагане с патентен данък към облагане по общия ред.

**40.** Правен режим на данъка върху добавената стойност. Обща характеристика. Субекти. Обект на облагане с данък добавена стойност. Стока, услуга. Доставка на услуга. Необлагаеми доставки.

**41.** Данъчна регистрация по реда на Закона за данък върху добавената стойност. Видове. Дерегистрация.

**42.** Механизъм на данъка върху добавената стойност.Начисляване на данъка. Данъчен кредит. Право на приспадане на данъчен кредит.

**43.**  Данъчно задължение по данък върху добавената стойност.Данъчен период. Данъчни ставки. Данък за внасяне. Данък за възстановяване. Документация и отчетност.

**44**. Вътреобщностна доставка и вътреобщностно придобиване на стоки. Същност, облагане.

**45**. Данъчно облагане по реда на ЗДДС на доставките при условията на комисионен договор.

**46**. Специален режим на облагане на доставките на обща туристическа услуга.

**47.** Правен режим на акцизите. Обща характеристика. Субекти. Лицензиране и регистрация. Обект на облагане. Режим отложено плащане на акциз. Внасяне на данъка. Документация и отчетност.

**48**. Правен режим на данъка върху застрахователните вноски. Обща характеристика, субекти и обект на облагане. Данъчна основа.

**49.** Международно двойно данъчно облагане. Способи за избягване на двойното данъчно облагане.

**50.** Международни спогодби за избягване на двойното данъчно облагане. Обща характеристика. Разрешаване на спорове между държавите-членки във връзка със спогодбите за избягване на двойното данъчно облагане.

**III. Материали за самостоятелна подготовка**

1. Петканов, Г. Данъчен процес. С., 1996 г.

2. Стоянов, Ив. Данъчно право. С. 2016 г.

3.Кучев, Стр., Ю. Кучев, Данъчно право, С. 1997.

4.Стоянов, И. Юридически факти в данъчното право, С. 2011

5. Мутафов, К. Актове за установяване на данъчни задължения, Б. 2015г.

6. Мутафов, К. Отговорност за чужд данъчен дълг, 2019г.

7.Минкова Г. Данъчни задължения, С.2012г.

8.Големинова, С. Предизвикателствата пред държавите членки и кандидатките за членство в ЕС В областта на данъчното облагане и финансовото право, С.2019г.

9.Пенов, С. Правото на ЕС и преките данъци на държавите-членки, С.2011г.

10.Чилова, Н. Правен режим на данъчната ревизия, С.2013г.

**1. Текущо оценяване**

В редовно обучение: провеждат се един колоквиум през семестъра, който може да бъде решаване на казус или разработване на въпрос от конспекта. Оценката от колоквиума дава 25% от крайната оценка. Изпитът по време на сесията дава 75% от оценката. В задочно обучение: провежда се един колоквиум през семестъра при същите условия.

**2. Условия за допускане до изпит на редовната сесия**

Едно от двете: 1. Миниум 50 % присъствия на семинарните занятия или 2. Изпълнение на задачите от задължителното текущо оценяване.

Допустимо е студентът да отстъства на максимум 2 упражнения през семестъра в редовна форма. В задочна форма студентът е длъжен да присъства на всички упражнения.

**3. Форма и процедура на изпита**

Изпитът е устен. Развиват се два въпроса – по един от всяка част на конспекта.

Преподавателят може да зададе точно въпроса от конспекта или само част(и) от него, по своя преценка.

Не е допустимо използване на учебни помагала и закони в каквато и да е писмена форма (печатна или електронна).

Преподавателят може да предостави на студентите подпечатани листове с изискване изпитните въпроси да се развиват само на такива листове.

На колоквиумите правилата за изпитване се определят във всеки конкретен случай. При решаване на казус може да се позволи използване на нормативни актове.

**4. Критерии за оценяване**

На изпита се оценяват се знанията на студента по въпросите, развити на лекции и онагледени с примери на упражненията. Всеки въпрос съставлява ½ от оценката.

След колоквиум асистентът представя своята оценка на титуляр на дисциплината, който води лекционния курс, който утвърждава или коригира оценката.

**5. Особени изисквания**

Не се поставят особени изисквания

Правила за организация на учебната дейност в специалността „право“  на Юридическия факултет на ПУ “Паисий Хилендарски“

\* Чл. 14. (1) Текущото оценяване е задължително за всички учебни дисциплини, по които се провеждат семинарни занятия. То се осъществява в рамките на семинарните занятия при предварително разработена система за текущо оценяване, която се оповестява в конспекта по чл. 18.

(2) При оповестяване на системата за текущо оценяване по предходната алинея задължително се посочват и минималните изисквания относно изпълнението на условието по чл. 9, ал. 2, буква „б“ от настоящите правила.

(3) Текущите проверки на резултатите от обучението в съответните учебни курсове се насрочват от преподавателя, водещ семинарните занятия, съобразно предвиденото в учебната програма и хода на учебните занятия.

(4) При насрочване на текущи проверки студентите се уведомяват предварително, в разумен срок, за обхвата на  учебния материал и критериите за оценяване.

\*\* Чл. 9. (1) Студентите участват в учебния процес посредством изпълнението на аудиторни и извънаудиторни дейности съобразно учебните програми на отделните учебни курсове.

(2) В учебните курсове, за които в учебния план е предвидено провеждането на семинарни занятия, участието на студентите в учебния процес не се зачита, в случай че не е изпълнено поне едно от следните условия: а) присъствие на най-малко половината от общия брой на проведените семинарни занятия; б) успешно изпълнение на задачите от задължителното текущо оценяване по чл. 14, ал. 2.

(3) При незачитане участието на студентите в обучението те не се допускат до оценяване на редовната изпитна сесия.